Lamb Holm

Lamb Holm er en liten ubebodd øy i den skotske øygruppen Orknøyene. Øya har fastlandsforbindelse med Mainland og til Glimps Holm, Burray og South Ronaldsay via veifyllingen Churchill-barrierene. Fastlandsforbindelse ble bygd av italienske krigsfanger under andre verdenskrig, som hadde tilhold på Lamb Holm. Italinerne bygde også et kapell i italiensk stil, som er øyas fremste severadighet for turister og andre besøkende. 

Lamb Holm er klassifisert av statistikkbyrået National Records of Scotland som en ubebodd øy som «ikke hadde noen vanlige innbyggere på tidspunktet for folketellingen i 2001 eller 2011».National Records of Scotland (15. august 2013): «Appendix 2: Population and households on Scotland's Inhabited Islands» (PDF). Statistical Bulletin: 2011 Census: First Results on Population and Household Estimates for Scotland Release 1C (Part Two)  (PDF) (Report). SG/2013/126.

 Geografi 
Lamb Holm ligger i sundet Holm Sound, en av de østlige inngangene til Scapa Flow, mellom Mainland og øya Burray. "Lamb Holm", Gazetteer for Scotland Øyas areal er 40 hektar.

En fylling kalt Churchill-barrierene fører veien fra South Ronaldsay til Mainland. Lamb Holm er knyttet til Glimps Holm, mot sørvest, med barriere nummer 2, og til fastlandet med barriere nummer 1.

Steinbruddet som ble brukt til å bygge Churchill-barrierene har nå blitt oversvømmet og omgjort til fiskeoppdrett.

 Historie 
På nordvest for øya, ved bredden av bukta St Mary's Bay, er restene av en forhistorisk bosetning som har blitt utpekt som et planlagt monument.«Lamb Holm,settlement 450m WSW of Italian Chapel (SM6246)», Historic Environment Scotland

Det er en gravhaug fra bronsealderen på øya kalt «Laughton's Knowe».«Laughton's Knowe», Megalithic Portal Navnet kan ha utviklet seg fra en tidligere form «Lachtane» eller «Lauchtain» som er assosiert til Orknøyene, men før familien med dette navnet slo seg ned på øya, og ikke etter innvandringen i 1472 etter Shetland og Orknøyene ikke lenger tilhørte Norge, men Skottland«On this day 1472: Orkney and Shetland become part of Scotland», The Scotsman 20. februar 2019 og det skjedde da en tilstrømning av skotske landeiere som tok seg til rette på tidligere norske områdene.

 Det italiensk kapell 
Det meget utsmykkede italienske kapellet ble bygget av italienske krigsfanger under andre verdenskrig, og er nå øyas hovedattraksjon. Kapellet er en bevaringsverdig bygning i kategori A.«Lamb Holm, The Italian Chapel, (Roman Catholic), including Statue (LB12728)», Historic Environment Scotland

I 1942 ble mer enn 1300 italienske krigsfanger tatt til fange i Nord-Afrika og ført til Orknøyene, hvor de ble internert fram til tidlig i 1945. Av disse ble 550 ført til Leir 60, hvor de ble satt i arbeid med å bygge Churchill-barrierene, fire veifyllinger opprettet for å blokkere fiendtlig tilgang, som tyske ubåter, til den britiske marinebasen Scapa Flow.

I 1943 ble major T.P. Buckland, Leir 60s nye kommandant, og fader Giacombazzi, leirens italienske prest, enige om at et sted for fangenes religiøse behov. To hytter ble satt sammen for å danne et provisorisk kapell. Fangene, under ledelse av fangen Domenico Chiocchetti, gjorde alt arbeidet med å forvandle en enkel bølgeblikkstruktur til et skjønnhetsverk. Kapellet var foret med gipsarbeid og et alter ble laget av betong. Chiocchetti malte en helligdom i enden av kapellets indre. Skjønnheten han skapte førte til at fangene dekorerte hele interiøret og skapte en frontfasade av betong som skjulte formen på hytta og fikk bygningen til å se ut som en katolsk kirke.«Catholic Orkney», The Roman Catholic Parish of Our Lady & St. Joseph in Orkney

Ved krigens slutt og fangenes avgang har flere av de tidligere innsatte i Leir 60, inkludert Chiocchetti, gjort gjenbesøk til kapellet de opprettet. I 1996 ble en erklæring i fellesskap signert av tjenestemenn på Orknøyene og Chiocchettis hjemby Moena i nordlige Italia, som forsterket båndene mellom de to stedene. Bygningen er bevart og brukes fortsatt som kapell.«The history of the Italian Chapel», The Orcadian mars 2002

 Referanser 

 Eksterne lenker 

 Lamp Holm, Visit Scotland

Kategori:Øyer på Orknøyene